**”Aici sunt tigri”**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Aici sunt tigri”

...și m-a prins cu vântul într-o înfășurare

și m-a săltat apoi de subsuori,

mă simțeam puternic și ușor,

Doamne, ce lumină se vede-acum în zare,

sunt una cu planeta, parcă pășesc pe nori.

Zbor!

O pace nesfârșită mi-a cotropit ființa,

planeta îmi șoptește că-s oaspetele ei,

că-i o ființă vie și simte că trăiește,

să nu îmi fie teamă, că aici nu-s lei,

pot să cer orice, că-mi va-mplini dorința.

Mă iubește!

Vorbesc cu ea prin gânduri, că-mi simte orice gând,

mă roagă să nu plec, îi simt toată trăirea,

mă roagă să nu plec, nu voi pleca îi spun,

n-am să plec, îi spun, eu n-am să plec curând,

îmi spune să n-am teamă, că ea-mi dă nemurirea.

Rămân!